**Tukea aivovammautuneen läheiselle -voimavaraistavan vertaistuen malli**

Hei sinä kehittäjähenkinen sairaanhoitaja, asiantuntija. Meillä on upea mahdollisuus vaikuttaa aivovammapotilaan hoitotyöhön. Aivovammaliitto on saanut rahoituksen kolmelle vuodelle 2019-2021 kehittämään Tukea aivovammapotilaan läheiselle -voimavaraistavaa vertaistuen mallia.

Tämä ei vaadi sinulta mitään muuta, kun innokasta kehittäjähenkistä otetta. Voit käyttää työaikaa projektin osallistumiseen ja tuoda omaa asiantuntijuuttasi yhteiseen kehittämiseen. Etsimme projektiin noin 12 hoitotyöntekijää, joista 10 tulisivat pääkaupunkiseudulta ja kaksi Porvoosta.

Tukea aivovammautuneen läheiselle -hankkeessa kehitetään voimavaraistavan vertaistuen mallia aivovammapotilaita hoitaviin yksiköihin. Tarkoituksena on kehittää voimavaraistava vertaistuen malli, jossa omainen saa hoidon alkuvaiheessa tarvitsemaansa tietoa ja tukea hoitohenkilökunnan ja vertaistukihenkilön avulla. Tarkoituksena on myös yhtenäistää aivovammapotilaiden hoito- ja kuntoutuspolun käytäntöjä. Voimavaraistavan vertaistuen mallin tavoitteena on edistää aivovammapotilaiden läheisten jaksamista ja hyvinvointia.

Teidän ammatillinen osaaminen ja asiantuntijuus aivovammapotilaan hoitotyöstä on hyvin arvokasta ja tärkeää projektin onnistumisen kannalta.

Yhteistyötä tehdään HUS:n, OLKA-toiminnan, Metropolian, Aivotalon ja Aivovammapoliklinikan kanssa. Hankkeen tuotokset juurrutetaan verkostoihin ja sairaanhoitopiireihin projektin kolmantena vuonna.

AIKATAULU:

Vuoden 2019 aikana:

* Infotilaisuus yhteishenkilöiden kanssa noin 3h (HUS) huhti-toukokuussa Aivovammaliiton tiloissa klo13-16. Tutustutaan ja jutellaan enemmän projektin sisällöstä, sen etenemisestä. Saat mukaasi materiaalikassin. Tarjoamme myös iltapäiväkahvit ja pientä purtavaa.
* Aivovammaliitto ja Metropolia järjestävät neljä työpajaa, johon teitä pyydetään osallistumaan. Yksi keväällä (toukokuussa noin 4h) ja kolme syksyllä (yht. noin 12h).
	+ Yhteensä 16h/asiantuntija vuodessa

Työpajoissa:

* Kartoitetaan tuen tarpeita ja sisältöjä hoitohenkilökunnan ja omaisten näkökulmasta
* Laaditaan alustava voimavaraistava vertaistuen toimintatapa, "malli" (HUS) neurokirurgisille osastoille ja muille neurologisille vuodeosastoille
* Ohjausmateriaalin- ja menetelmien kehittäminen ja koostaminen vertaistukihenkilöille ja hoitotyöntekijöille HUS:n yhteyshenkilöiden, läheisten ja Metropolian kanssa

Vuoden 2020 aikana:

* Aivovammaliitto järjestää hoitohenkilökunnalle koulutusta mallin käyttöönottamisesta (seminaarit, kehittämispäivät, täydennyskoulutustyöpajat)
* Mallin pilotointi HUS alueella yhteyshenkilöiden kanssa
* Kehitysehdotukset pilotoinnista 🡪 asiantuntijapaneeli (moniammatillinen asiantuntijatyöryhmä) arvioi mallia
	+ Yhteensä 16h/asiantuntija vuodessa

Vuoden 2021 aikana:

* Ohjauksen ja voimavaraistavan vertaistuen mallin jalkauttaminen – TAYS – TYKS - OYS – KYS
* Täydennyskoulutustyöpaja HUS - TAYS – TYKS - OYS -KYS
* Vertaistuen mallin arviointitutkimus (Itä-Suomen Yliopisto)
* Projekti päättyy

Tarkempaa tietoa projektin etenemisestä käydään enemmän läpi yhteistapaamisessa.

Yhteistyötä ja tapaamistanne innolla odottaen! 😊

Julia Choustikova, Projektikoordinaattori, Aivovammaliitto

Eeva Paavilainen, Projektisuunnittelija, Aivovammaliitto

Tarvittaessa voitte pyytää lisätietoja:

julia.choustikova@aivovammaliitto.fi tai puh. 050 5201243

eeva.paavilainen@aivovammaliitto.fi tai puh. 050 4751908